

Ministrstvo za notranje zadeve objavlja izbor operacije, št. 430-85/2024 za izvajanje operacije "Nadaljevanje zaščite žrtev trgovine z ljudmi ter programa njihove reintegracije v Republiki Sloveniji za obdobje 2024 – 2027", objavljenega v Uradnem listu Republike Slovenije št. 43/2024, pod objavo št. Ob-2302/24, z dne 24. 5. 2024 in na spletni strani Ministrstva za notranje zadeve.

1. **Ime oziroma naziv in sedež naročnika**

Republika Slovenija, Ministrstvo za notranje zadeve, Štefanova ulica 2, 1501 Ljubljana.

1. **Predmet javnega razpisa**

Predmet javnega razpisa je izvajanje operacije "Nadaljevanje zaščite žrtev trgovine z ljudmi ter programa njihove reintegracije v Republiki Sloveniji za obdobje 2024 - 2027".

Operacija se izvaja 36 mesecev od obojestranskega podpisa pogodbe oziroma do porabe sredstev, v kolikor bodo ta sredstva porabljena pred iztekom 36 mesecev od obojestranskega podpisa pogodbe.

1. **Izbor operacije, izbrani prijavitelj ter vrednost izbrane operacije**

Za izvajanje operacije po predmetnem javnem razpisu je izbrana vloga prijavitelja Društvo Ključ – center za boj proti trgovanju z ljudmi v vrednosti 150.000,00 EUR.

1. **Vir sredstev, iz katerih se operacija financira:**

Sredstva za izvajanje predmetne operacije so zagotovljena s strani Sklada za notranjo varnost in sredstev proračuna RS – slovenske udeležbe.